Die 9de Gebod - Jy mag nie Vals Getuienis teen ‘n Ander Gee nie. - Frontline Fellowship
​God is Waarheid. Jesus Christus is die Weg, die Waarheid en die Lewe. God se Woord is Waarheid. “...julle sal die waarheid ken, en die waarheid sal julle vry maak.” Joh. 8:32
​Aankoop Die Tien Gebooie Hier
DR. PETER HAMMOND het sending na Mozambiek, Angola and Sudan bevorder. Hy is die outeur van The Ten Commandments – God’s Perfect Law of Liberty. Tel: 021 689 4480 WONDERboom verras met nuwe enkelsnit en kondig SA toer aan! – Pieter Cloete
Home / Music / WONDERboom verras met nuwe enkelsnit en kondig SA toer aan!
WONDERboom het beslis geen bekendstelling nodig nie – met twee-en-twintig-jaar in die bedryf, nege albums op die rak, verskeie toekennings en ’n leeftyd se ervarings agter hulle, is dié legendariese rockgroepe steeds goed op dreef. Oor die jare het die band, wat bekend is vir hulle kenmerkende rockklank, luisteraars verras deur met verskillende genres te eksperimenteer, van funk tot punk en selfs afro-dans, maar dit is veral hulle lewendige optredes wat gehore bly bekoor. Nou kan aanhangers uitsien na nog ’n paar verrassings in die vorm van ’n nuwe enkelsnit, musiekvideo en ’n Suid-Afrikaanse toer!
Die vrystelling van hulle negende album, Rising Sun, na ’n lang stilte – dit is sewe jaar sedert hulle laas een uitgereik het – was die begin van iets baie spesiaal en WONDERboom is gereed om hulle eerste enkelsnit, Praying Mantis, vanaf die album met die publiek te deel. Die treffer is deur Cito en Martin Schofield geskryf en gaan oor die fatale fout om betrokke te raak by die verkeerde vrou. “Ons wou die tragedie vasvang wat gepaard gaan daarmee om vir die verkeerde vrou te val, en het ook probeer om terselfdertyd haar hartseer weer te gee. Dit gaan oor die besef dat jou ondergang onvermydelik is, en alhoewel sy sleg voel daaroor om jou hart te breek, moet en gaan sy dit steeds doen,” verduidelik Cito.
Die enkelsnit, wat deel uitmaak van ’n mooi storie wat deur die inhoud van Rising Sun saamgeweef word, is iets heeltemal nuut vir hulle. “Dit is anders as die res van die liedjies op die album en as enigiets wat WONDERboom nog ooit gedoen het,” sê die dromspeler, Johnathan Bell. Wade Williams, wat die baskitaar speel, stem saam: “As ’n musikant, dink ek dat ons die grootste tevredenheid daaruit put wanneer ons kan deel wees van iets waarmee luisteraars kan vereenselwig, terwyl ons steeds grense verskuif deur iets nuut en ongewoon te probeer.”
Die musiekvideo vir die enkelsnit word op 30 Julie 2018 bekendgestel. “Die konsep vir hierdie vreemde fantasieverhaal oor ’n hart wat gebreek word, was die breinkind van Roger Williams,” verklap Schofield. “Ons wou iets donker, maar lighartig, doen om te wys dat jy jouself nooit te ernstig moet opneem nie.”
As een van die land se oudste rockgroepe, spog WONDERboom natuurlik met ’n indrukwekkende CV – hulle was al die hoofvertoning by verskeie groot Suid-Afrikaanse feeste en is benoem vir vyf SAMA-toekennings vir Beste Rockalbum. Hulle het ook die Suid-Afrikaanse been van die 2004 Global Battle of the Bands gewen en het tweede, wêreldwyd, geëindig in die finaal in die Astoria in Londen. Wanneer jy hulle uitvra oor die groep se grootste hoogtepunt, sonder almal dieselfde prestasie uit. Hulle het in Desember 2017 die land verteenwoordig by die Silk Road Indie-musiekfees in Chengdu, China, en met goud weggestap! ’n Ander hoogtepunt was om die verhoog te deel met Muse, Korn, Chris Cornell, Kaizer Chiefs, 30 Seconds To Mars, Good Charlotte en ander plaaslike groepe by die Cokefest in 2008.
DIE MANNE AGTER DIE MUSIEK
Vir die stigterslid, liedjieskrywer en kitaarspeler, Cito (Martin Otto), is musiek letterlik sy lewe. Hy is al sedert hy sewentienjaar oud is betrokke in die musiekbedryf en sal dit vir niks verruil nie. “Wanneer ek nie op die verhoog of in die ateljee is nie, pols musiek verder deur my hart. Ek is mal oor die rol wat musiek in ons bisarre bestaan speel. Musiek het die krag om jou te maak of te breek,” sê hy. Daar is vir hom nooit ’n tekort aan inspirasie nie: “Soms hoor ek ’n wysie in my kop en ander kere is dit iets wat iemand gesê het wat my bybly en uitnooi om verder uit te brei. Ek geniet dit ook om saam met ander te werk en wanneer ek en Martin saamsit, kom ons met die beste idees vorendag. Om nuwe en ander instrumente te speel, inspireer my ook.” Cito is tans besig met verskeie ander projekte – waarvan een sy eerste solo-album is – en doen ook musiekregie en klankontwerp vir korporatiewe of spesiale funksies.
Martin Schofield, stigterslid, hoofkitaarspeler, liedjieskrywer en sanger, is in Brittanje gebore en in Afrika grootgemaak. Hy het ’n voorliefde vir honde, kitare, reis, tattoes, spek en vyftigskultuur. Die kunstenaar werk al in die musiekbedryf vandat hy sestien is en het ’n lang lys van loopbaansuksesse op sy kerfstok, maar sonder “om WONDERboom saam met my broers te begin en my rekeninge met musiek te betaal”, as sy persoonlike hoogtepunte uit. Billy Duffy, John Squire, John Fruciante en Brian Setzer het almal ’n invloed gehad op sy eie musiekstyl en hy is tans besig om aan verskeie ander projekte saam met Cito te werk. Hy doen ook ateljee-/sessie-werk en verkoop vintage– en tweedehandse musiekinstrumente.
Baskitaarspeler, Wade Williams, is al van die begin af deel van die groep. Hy is al van kleins af versot op musiek en, alhoewel sy eie styl neig na die van Red Hot Chili Peppers se Flea, was dit George Michael se spesiale kombinasie van produksie en emosie wat Wade geïnspireer het. Dit is vir hom ’n groot voorreg om te kan optree. “Daar is min dinge wat so lekker is as om tydens ’n optrede ’n verbintenis te voel met jou groep en die gehoor. Dis die oomblikke waarvoor ek leef!”
Dromspeler, Jonathan Bell – wat ook ’n gekwalifiseerde prokureur is – het in ’n musikale huis grootgeword en wou al dromme speel vir solank as wat hy kan onthou. Hy het op die ouderdom van twaalf begin en het nog nooit opgehou nie. Die musikant het ’n wye musieksmaak, wat strek van die Beatles tot Elton John en alles tussen-in. Alhoewel hy hulle 2014-konsert voor ’n reuse gehoor by Oppikoppi en om goud te wen by die Silk Road Indie-musiekfees in China as loopbaanhoogtepunte uitsonder, glo hy dat die beste nog voorlê.
Vorige BOON laat Weiveld ontplof met nuwe temalied!
Volgende Frankenstein se skrywer kry lewe op die grootskerm!
Deca stel nuwe album bekend, Naturally!
et soos die album se naam (Naturally) getuig, bring die populêre instrumentale duo, DECA, ’n splinternuwe …